**ELŐTERJESZTÉS**

**Szám: IKL/142-1/2019.**

**Tárgy: A közösségi együttélés alapvető szabályairól és ezek elmulasztásának jogkövetkezményeiről szóló 2/2014. (III. 11.) önkormányzati rendelet módosítása**

**Tisztelt Képviselő-testület!**

Iklanberény Községi Önkormányzat Képviselő-testülete a közösségi együttélés alapvető szabályairól és ezek elmulasztásának jogkövetkezményeiről szóló 2/2014. (III. 11.) önkormányzati rendeletében szabályozta azokat a magatartásokat, amelyek a közösség rendjét sértő jellegük miatt pénzbírsággal szankcionálhatók.

A rendelet megalkotása óta eltelt időben igényként merült fel, hogy a csendháborító magatartások is tilalmazásra kerüljenek.

A rendelet módosítását az előterjesztés melléklete tartalmazza.

A jogalkotásról szóló 2010. évi CXXX. törvény szerinti előzetes hatásvizsgálati (17.§) és indokolási (18.§) kötelezettségnek az alábbiak szerint teszek eleget:

1. a tervezett jogszabály valamennyi jelentősnek ítélt hatása, különösen

a) társadalmi, gazdasági, költségvetési hatásai,

A rendelet célja, hogy megfeleljen magasabb szintű jogszabály előírásának.

Gazdasági, költségvetési hatása a rendelet módosításának: jelenleg nem ismert.

b) környezeti és egészségi következményei,

A rendelet módosítás a zajterhelés csökkentését szolgálja.

c) adminisztratív terheket befolyásoló hatásai,

Adminisztratív terhei a Büki Közös Önkormányzati Hivatalnak nem változnak.

2. a jogszabály megalkotásának szükségessége, a jogalkotás elmaradásának várható következményei:

A közösségi együttélés alapvető szabályait és azok megsértésének következményeit az önkormányzatnak helyi rendeletben kell megállapítani.

3. a jogszabály alkalmazásához szükséges személyi, szervezeti, tárgyi és pénzügyi feltételeket

Ezeket a feltételeket minden rendelet esetében biztosítani kell, jelenleg az eljáráshoz szükséges erőforrások rendelkezésre állnak a Büki közös Önkormányzati Hivatalban.

Az indokolásban be kell mutatni azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismertetni a jogi szabályozás várható hatásait.

A megalkotás szükségességét a fentiekben részleteztem. A jogi szabályozás várható hatása, hogy a lakosság zajterhelését csökkenti, a nyugodt pihenést segíti elő. A rendelet elfogadásához minősített többség szükséges. A hatályos SZMSZ 16/A.-0-a szerint 15 napra társadalmi egyeztetésre kell bocsátani.

Kérem a Tisztelt képviselő-testületet, hogy a fentiek alapján a rendelet-tervezetet szíveskedjenek megtárgyalni.

Bük, 2019. május 2.

Dr. Tóth Ágnes sk

jegyző

**Iklanberény Községi Önkormányzat Képviselő-testületének …/2019. (… . … .)**

**rendelete** **a közösségi együttélés alapvető szabályairól és ezek elmulasztásának jogkövetkezményeiről szóló 2/2014. (III. 11.) önkormányzati rendelet módosításáról**

Iklanberény Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában és az Alaptörvény 32. cikk (1) bekezdés a) pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a következőket rendeli el:

1.§ A közösségi együttélés alapvető szabályairól és ezek elmulasztásának jogkövetkezményeiről szóló 2/2014. (III. 11.) önkormányzati rendelet 2.§-a helyébe a következő rendelkezés lép:

„2.  §    A közösségi együttélés alapvető szabályait sértő magatartás miatti eljárás során az általános közigazgatási rendtartásról szóló törvény, az elektronikus ügyintézés és bizalmi szolgáltatások általános szabályairól szóló törvény és a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény rendelkezéseit kell alkalmazni.”

2.§ A közösségi együttélés alapvető szabályairól és ezek elmulasztásának jogkövetkezményeiről szóló 2/2014. (III. 11.) önkormányzati rendelet 3.§ (1) bekezdése helyébe a következő rendelkezés lép:

„3. § (1) A rendelet alkalmazásában közösségi együttélés alapvető szabályainak a (2)-(6) bekezdésben meghatározott magtartások minősülnek.”

3.§ 1.§ A közösségi együttélés alapvető szabályairól és ezek elmulasztásának jogkövetkezményeiről szóló 2/2014. (III. 11.) önkormányzati rendelet 3.§-a kiegészül a következő (6) bekezdéssel:

„3.§ (6) Vasárnap és állami ünnepnapokon tilos jelentős zajt keltő munkák (fűnyírás, fűrészélés, motorfűrészelés, gyorsvágóval, köszörűvel és gépi fúróval folytatott tevékenység, építkezés és mezőgazdasági haszongépjárművek belterületen történő üzemeltetése) végzése, kivéve az azonnali hibaelhárítási munkákat.”

4.§ Ez a rendelet a kihirdetését követő napon lép hatályba.

Berényi Pál Dr. Tóth Ágnes

polgármester jegyző